CELEX: 62008CN0215
Language: mt
Date: 2008-05-22 00:00:00
Title: Kawża C-215/08: Talba għal deċiżjoni preliminari magħmula minn Bundesgerichtshofs (Il-Ġermanja) fit- 22 ta' Mejju 2008 — E. Friz GmbH vs Carsten von der Heyden

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/23
            
         Talba għal deċiżjoni preliminari magħmula minn Bundesgerichtshofs (Il-Ġermanja) fit-22 ta' Mejju 2008 — E. Friz GmbH vs Carsten von der Heyden
   (Kawża C-215/08)
   (2008/C 209/33)
   Lingwa tal-kawża: Il-Ġermaniż
   Qorti tar-rinviju
   Bundesgerichtshof [Qorti Suprema Federali]
   Partijiet fil-kawża prinċipali
   
      Rikorrenti: E. Friz GmbH
   
      Konvenut: Carsten von der Heyden
   Domandi preliminari
   
               1)
            
            
               1. L-ewwel sentenza ta' l-Artikolu 1(1) tad-Direttiva tal-Kunsill 85/577/KEE ta' l-20 ta' Diċembru 1985 biex tħares lill-konsumatur rigward kuntratti nnegozjati barra mill-lok tan-negozju (1), għandha tiġi interpretata fis-sens li din tinkludi l-adeżjoni ta' konsumatur ma soċjetà, ma soċjetà kummerċjali, ma assoċjazzjoni jew ma kooperttiva meta l-iskop ta' l-adeżjoni mhuwiex dak li l-konsumatur isir imsieħeb fis-soċjetà, fl-assoċjazzjoni jew fil-kooperattiva iżda fejn, bħal ma jiġri ta' spiss l-iktar fil-każ ta' sħubija f'fond immobiljari magħluq, is-sħubija fis-soċjetà tirrappreżenta biss mod alternattiv ta' kif jiġi investit il-kapital, jew fi kliem ieħor il-ksib ta' servizzi li normalment jikkostitwixxu s-suġġett ta' kuntratti reċiproċi?
            
         
               2)
            
            
               2. L-Artikolu 5(2) tad-Direttiva tal-Kunsill 85/577/KEE ta' l-20 ta' Diċembru 1985 biex tħares lill-konsumatur rigward kuntratti nnegozjati barra mill-lok tan-negozju, għandu jiġi interpretat fis-sens li dan jipprekludi effett legali nazzjonali (ipprovdut mill-ġurisprudenza) skond l-Artikolu 7 tad-Direttiva, li jipprovdi li fil-każ fejn l-adeżjoni sseħ fid-dar tal-konsumatur, dan l-aħħar konsumatur revokanti jikseb, fil-każ ta' revoka ta' l-adeżjoni, dritt fil-konfront tas-soċjetà, ta' l-assoċjazzjoni jew tal-kooperattiva għall-kwota ta' likwidazzjoni, ikkalkulata b'effett minn meta r-revoka ssir effettiva, jiġifieri għal somma li tkun tikkorrispondi għall-valur tal-kwota ta' sħubija tiegħu fis-soċjetà, fl-assoċjazzjoni jew fil-kooperattiva fil-mument ta' meta huwa ma jibqax imsieħeb, bil-konsegwenza (possibbli) li dan il-konsumatur revokanti, minħabba l-andament ekonomiku tas-soċjetà, ta' l-assoċjazzjoni jew tal-kooperattiva, jikseb ir-rifużjoni ta' ammont li jkun inqas mill-valur tal-kontribuzzjoni tiegħu, jew fi kliem ieħor isib ruħu espost, fil-konfront tagħhom, mhux biss għat-telf tal-kontribuzzjoni magħmula iżda wkoll għall-obbligu li jħallas, safejn il-kwota ta' likwidazzjoni jkollha valur negattiv.
            
         
      (1)  ĠU L 372, p. 31.